CELEX: 32000R2714
Language: el
Date: 2000-12-12 00:00:00
Title: Κανονισμός (ΕΚ) αριθ. 2714/2000 της Επιτροπής, της 12ης Δεκεμβρίου 2000, περί καθορισμού της επανεκτίμησης της παραγωγής μη εκκοκκισμένου βαμβακιού για την περίοδο εμπορίας 2000/01 καθώς και του σχετικού ποσοστού προσαύξησης

Avis juridique important

|

32000R2714

Κανονισμός (ΕΚ) αριθ. 2714/2000 της Επιτροπής, της 12ης Δεκεμβρίου 2000, περί καθορισμού της επανεκτίμησης της παραγωγής μη εκκοκκισμένου βαμβακιού για την περίοδο εμπορίας 2000/01 καθώς και του σχετικού ποσοστού προσαύξησης  

Επίσημη Εφημερίδα αριθ. L 313 της 13/12/2000 σ. 0007 - 0007

Κανονισμός (ΕΚ) αριθ. 2714/2000 της Επιτροπήςτης 12ης Δεκεμβρίου 2000περί καθορισμού της επανεκτίμησης της παραγωγής μη εκκοκκισμένου βαμβακιού για την περίοδο εμπορίας 2000/01 καθώς και του σχετικού ποσοστού προσαύξησηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ελλάδας, και ιδίως το πρωτόκολλο αριθ. 4 σχετικά με το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου(1),τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81(2), όπως τροποποιήθηκε τελευταία από τον κανονισμό (ΕΚ) αριθ. 1419/98(3), και ιδίως το άρθρο 8 παράγραφος 2,Εκτιμώντας τα ακόλουθα:(1) Σύμφωνα με το άρθρο 8 παράγραφος 1 του κανονισμού (ΕΚ) αριθ. 1554/95, ο κανονισμός (ΕΚ) αριθ.1842/2000 της Επιτροπής(4) καθόρισε για το μη εκκοκκισμένο βαμβάκι την εκτιμώμενη παραγωγή για την περίοδο εμπορίας 2000/01.(2) Το άρθρο 8 παράγραφος 2 του κανονισμού (ΕΚ) αριθ. 1554/95 προβλέπει ότι η επανεκτίμηση της παραγωγής μη εκκοκκισμένου βαμβακιού, καθώς και το ποσοστό προσαύξησης που αφορά τον υπολογισμό της προκαταβολής που ισχύει από τις 16 Δεκεμβρίου της σχετικής περιόδου εμπορίας πρέπει να καθοριστούν πριν από την 1η Δεκεμβρίου κάθε περιόδου εμπορίας, λαμβάνοντας υπόψη το στάδιο στο οποίο βρίσκεται η συγκομιδή. Βάσει των διαθέσιμων δεδομένων, πρέπει να καθοριστούν τα εν λόγω στοιχεία για την περίοδο εμπορίας 2000/01 όπως ορίζεται ανωτέρω. Για να εξασφαλιστεί ότι το νέο ποσό της προκαταβολής θα μπορέσει να ισχύσει εντός της προβλεπόμενης προθεσμίας, πρέπει να προβλεφθεί η έναρξη ισχύος του κανονισμού την επόμενη ημέρα από τη δημοσίευσή του.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για το λίνο και την κάνναβη,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Για την περίοδο εμπορίας 2000/01, η επανεκτίμηση της παραγωγής μη εκκοκκισμένου βαμβακιού ορίζεται σε:- 1250000 τόνους για την Ελλάδα,- 295000 τόνους για την Ισπανία,- 0 τόνους για τα άλλα κράτη μέλη.2. Για την περίοδο εμπορίας 2000/01, το ποσοστό προσαύξησης που αναφέρεται στο άρθρο 5 παράγραφος 3α δεύτερο εδάφιο του κανονισμού (ΕΚ) αριθ. 1554/95 καθορίζεται σε 8,5 % για την Ελλάδα και σε 7,5 % για την Ισπανία.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Δεκεμβρίου 2000.Για την ΕπιτροπήFranz FischlerΜέλος της Επιτροπής(1) ΕΕ L 148 της 30.6.1995, σ. 45.(2) ΕΕ L 148 της 30.6.1995, σ. 48.(3) ΕΕ L 190 της 4.7.1998, σ. 4.(4) ΕΕ L 220 της 31.8.2000, σ. 14.